A΄ ΕΛΜΕ ΔΥΤΙΚΗΣ ΑΤΤΙΚΗΣ (ΠΕΡΙΣΤΕΡΙ)

“KYΡΙΑΚΟΣ ΣΙΔΗΡΟΠΟΥΛΟΣ”

1o Γενικό Λύκειο Περιστερίου

Παπαδιαμάντη και Πελασγίας

Περιστέρι 12136 – 🕿 2105711681

Email: aelmedytattikis@yahoo.gr

Περιστέρι 20/10/2017

Αρ. Πρωτ. : **31**

**Προς** : Σχολεία ευθύνης ΕΛΜΕ

**Κοιν** : ΕΛΜΕ Ευβοίας, ΟΛΜΕ

**Θέμα:** **ΚΑΤΑΓΓΕΛΙΑ**

Το Δ.Σ της A’ ΕΛΜΕ Δυτ. Αττικής (Περιστέρι) καταγγέλει τις απαράδεκτες μεθοδεύσεις του Διευθυντή Β/θμιας Εκπ/σης Εύβοιας σε βάρος 3 μελών του Δ.Σ της τοπικής ΕΛΜΕ.

Τη Δευτέρα 2 Οκτωβρίου 2017, το Δ.Σ. της ΕΛΜΕ Εύβοιας μετέβη, μετά από πρόσκληση των συναδέλφων/ισσών και απόφαση του Δ.Σ., σε σχολεία της περιοχής Μονοδρίου-Κονιστρών, προκειμένου να παρευρεθεί μαζί με το σύλλογο Δασκάλων-Νηπιαγωγών Κύμης-Αλιβερίου σε αιφνιδιαστική επίσκεψη κλιμακίου του ΟΟΣΑ, συνοδευόμενου από σύσσωμη τη διοίκηση. Ύστερα από λίγες μέρες, 3 μέλη του Δ.Σ. έλαβαν γραπτή επίπληξη-παρατήρηση από τον Διευθυντή Β/θμιας Εκπ/σης της Εύβοιας ότι απουσίαζαν παράνομα από τα σχολεία τους.

**Καταγγέλουμε** το Διευθυντή Β/θμιας Εκπ/σης, ο οποίος επέβαλε αυτή την πειθαρχική ποινή σε συνδικαλιστές σε μια προσπάθεια εκφοβισμού του σωματείου. Οι συνάδελφοι/ισσες έχουν προβεί σε ενστάσεις ζητώντας την ανάκληση των πειθαρχικών ποινών επειδή όπως προκύπτει από τα σχετικά έγγραφα έκαναν χρήση κανονικών αδειών.

**Απαιτούμε** **την άμεση ανάκληση της πειθαρχικής δίωξης των μελών του Δ.Σ. της ΕΛΜΕ Εύβοιας .**

Για το Δ.Σ της Α΄ΕΛΜΕ Δυτ. Αττικής (Περιστέρι)



